6. POLITICA ÎN DOMENIUL TRANSPORTURILOR

1. 31991 L 0440: Directiva 91/440/CEE a Consiliului din 29 iulie 1991 privind dezvoltarea căilor ferate comunitare (JO L 237, 24.8.1991, p. 25), modificată ultima dată de:

- 32001 L 0012: Directiva 2001/12/CE a Parlamentului European şi a Consiliului din 26.2.2001 (JO L 75, 15.3.2001, p. 1).

Până la 31 decembrie 2006, articolul 10 alineatul (3) din Directiva 91/440/CEE a Consiliului se aplică în Ungaria cu următoarele condiţii:

- Magyar Államvasutak Rt. (MÁV) colaborează cu întreprinderile feroviare pentru a asigura transportul feroviar de mărfuri pentru importul, exportul şi tranzitul mărfurilor prin Ungaria, fără nici o discriminare. Drepturile de acces stabilite în articolul 10 alineatul (1) şi (2) din Directivă se acordă fără limitare;

- cel puţin 20% din capacitatea totală anuală a Reţelei transeuropene de transport feroviar de mărfuri din Ungaria se rezervă altor întreprinderi decât MÁV, iar ansamblul de origini-destinaţii permite o durată a călătoriei comparabilă cu cea oferită de MÁV. Capacitatea efectivă a fiecărei linii de cale ferată este indicată de administratorul infrastructurii în declaraţia de reţea. Procentajul susmenţionat de 20% din capacitatea totală anuală include drepturile de acces stabilite în articolul 10 alineatul (1), (2) şi (3) din Directiva 91/440/CEE.

2. 31992 L 0014: Directiva 92/14/CEE a Consiliului din 2 martie 1992 cu privire la limitarea utilizării avioanelor menţionate în partea II capitolul 2 volumul 1 din anexa 16 la Convenţia privind Aviaţia Civilă Internaţională, ediţia a doua (1988) (JO L 76, 23.3.1992, p. 21), modificată ultima dată de:

- 32001 R 0991: Regulamentul (CE) nr. 991/2001 al Comisiei din 21.5.2001 (JO L 138, 22.5.2001, p. 12).

Prin derogare de la articolul 2 alineatul (2) din Directiva 92/14/CEE, condiţiile stabilite în articolul 2 alineatul (1) litera (a) din acea directivă nu se aplică în Ungaria până la 31 decembrie 2004 cu privire la aeronavele înregistrate în Azerbaijan, Kazakstan, Moldova, Federaţia Rusă, Turkmenistan şi Ucraina şi exploatate de persoane fizice sau juridice stabilite în aceste ţări.

3. 31993 R 3118: Regulamentul nr. 3118/93 al Consiliului din 25 octombrie 1993 privind stabilirea condiţiilor în care transportatorii nerezidenţi pot să desfăşoare servicii de transport rutier de marfă în interiorul unui stat membru (JO L 279, 12.11.1993, p. 1), modificat ultima dată de:

- 32002 R 0484: Regulamentul (CE) nr. 484/2002 al Parlamentului European şi al Consiliului din 1.3.2002 (JO L 76, 19.3.2002, p. 1).

(a) Prin derogare de la articolul 1 din Regulamentul (CEE) nr. 3118/93 şi până la sfârşitul celui de-al treilea an de la data aderării, transportatorii stabiliţi în Ungaria sunt excluşi de la furnizarea serviciilor naţionale de transport rutier de marfă în celelalte state membre, iar transportatorii stabiliţi în celelalte state membre sunt excluşi de la furnizarea serviciilor naţionale de transport rutier de marfă în Ungaria.

(b) Înainte de sfârşitul celui de-al treilea an de la data aderării, statele membre înştiinţează Comisia dacă vor prelungi această perioadă cu maxim doi ani sau vor trece la deplina aplicare a articolului 1 din regulament. În lipsa acestei notificări, se aplică articolul 1 din Regulament. Numai transportatorii stabiliţi în statele membre în care se aplică articolul 1 din regulament pot furniza servicii naţionale de transport rutier de marfă în acele alte state membre care aplică şi ele articolul 1.

(c) Statele membre în care se aplică articolul 1 din regulament, în temeiul literei (b) de mai sus, pot utiliza procedura enunţată în continuare până la sfârşitul celui de-al cincilea an de la data aderării.

În cazul în care un stat membru menţionat în paragraful anterior suferă o perturbare gravă a pieţei sale naţionale sau a unor segmente ale acestei pieţe datorită activităţii de cabotaj sau dacă situaţia este agravată de această activitate, ca de exemplu o creştere excesivă a ofertei faţă de cerere sau o ameninţare la adresa stabilităţii financiare sau a supravieţuirii unui număr semnificativ de întreprinderi de transport rutier de marfă, statul membru în cauză informează Comisia şi celelalte state membre cu privire la aceasta şi le furnizează toate detaliile relevante în acest sens. Pe baza acestor informaţii, statul membru poate cere Comisiei să suspende, în totalitate sau în parte, aplicarea articolului 1 din regulament, pentru a permite revenirea la normal a situaţiei.

Comisia analizează situaţia pe baza informaţiilor furnizate de statul membru în cauză şi decide în interval de o lună de la primirea solicitării cu privire la necesitatea de a se adopta măsuri de salvgardare. Se aplică procedura stabilită în paragraful al doilea, al treilea şi al patrulea de la alineatul 3, cât şi de la alineatele 4, 5 şi 6 din articolul 7 din regulament.

În situaţii urgente şi excepţionale, statul membru menţionat în primul paragraf poate suspenda aplicarea articolului 1 din regulament, după care transmite Comisiei o notificare motivată.

(d) Atâta timp cât articolul 1 din regulament nu se aplică în temeiul dispoziţiilor de la literele (a) şi (b) de mai sus, statele membre pot reglementa accesul la serviciile lor naţionale de transport rutier de marfă prin schimbul progresiv de autorizaţii de cabotaj pe baza acordurilor bilaterale. Aceasta poate să includă posibilitatea unei liberalizări depline.

(e) Aplicarea dispoziţiilor de la literele (a) - (c) nu are ca efect restrângerea accesului la serviciile naţionale de tarnsport rutier de marfă comparaziv cu situaţia existentă la data semnării Tratatului de aderare.

4. 31996 L 0053: Directiva 96/53/CE a Consiliului din 25 iulie 1996 de stabilire pentru anumite vehicule rutiere care circulă în interiorul Comunităţii a dimensiunilor maxime autorizate în traficul naţional şi internaţional şi a greutăţilor maxime autorizate în traficul internaţional (JO L 235, 17.9.1996, p. 59), modificată ultima dată de:

- 32002 L 0007: Directiva 2002/7/CE a Parlamentului European şi a Consiliului din 18.2.2002 (JO L 67, 9.3.2002, p. 47).

Prin derogare de la articolul 3 alineatul (1) din Directiva 96/53/CE, vehiculele care respectă valorile limită pentru categoriile 3.2.1, 3.4.1, 3.4.2, 3.5.1, şi 3.5.3 specificate în anexa I la respectiva directivă nu pot utiliza porţiunile nemodernizate ale reţelei rutiere maghiare până la 31 decembrie 2008 decât dacă respectă limitele stabilite în Ungaria pentru sarcina pe osie.

Ungaria îşi respectă calendarul de modernizare a principalei sale reţele de tranzit, conform tabelului indicativ de mai jos. Toate investiţiile de infrastructură care implică utilizarea de fonduri de la bugetul Comunităţii asigură construcţia sau modernizarea arterelor rutiere la o capacitate portantă de 11,5 tone pe osie. Paralel cu încheierea lucrărilor de modernizare, se realizează o deschidere progresivă a reţelei rutiere maghiare la vehiculele în trafic internaţional care corespund valorilor limită specificate în directivă.

Taxele suplimentare temporare de utilizare a porţiunilor nemodernizate ale reţelei de către vehicule în trafic internaţional care corespund valorilor limită specificate de directivă se percep fără discriminare. Vehiculele care depăşesc limitele maghiare ale sarcinii pe osie de 10 tone pentru vehiculele fără suspensie pneumatică şi de 11 tone pentru vehiculele dotate cu suspensie pneumatică obţin autorizaţie maghiară de circulaţie pentru a se asigura ocolirea anumitor structuri rutiere şi poduri. Ungaria acceptă o abatere de 0,5 tone la măsurarea sarcinii pe osie a vehiculelor cu suspensie pneumatică şi va impune taxe suplimentare temporare numai dacă sarcina pe osie depăşeşte 11,5 tone.

Nu se percepe nici o taxă suplimentară temporară pentru vehiculele care respectă valorile limită specificate în directivă atunci când utilizează următoarele rute de tranzit principale:

- ruta de tranzit Hegyeshalom/Nagylak (coridorul paneuropean IV): adică E60 de la graniţa austriacă la Hegyeshalom şi Budapesta, E60 drumul de ocolire din sudul Budapestei, E75 de la Budapesta la Kiskunfélegyháza;

- ruta de tranzit Rajka/Nagylak (coridorul paneuropean IV): adica E65 de la graniţa slovacă la Rajka şi Hegyeshalom, E60 de la Hegyeshalom la Budapesta, E60 drumul de ocolire din sudul Budapestei, E75 de la Budapesta la Kiskunfélegyháza;

- ruta de tranzit Tornyiszentmiklós/Nagylak (coridoarele paneuropene V şi IV): adică de la Siófok şi Budapesta, E60 drumul de ocolire din sudul Budapestei, E75 de la Budapesta la Kiskunfélegyháza;

- ruta de tranzit Hegyeshalom/Röszke (coridoarele paneuropene IV şi X): adică E60 de la graniţa austriacă la Hegyeshalom şi Budapesta, E60 drumul de ocolire din sudul Budapestei, E75 de la Budapesta la Kiskunfélegyháza;

- ruta de tranzit Rajka/Röszke (coridoarele paneuropene IV şi X): adică E65 de la graniţa slovacă la Rajka şi Hegyeshalom, E60 de la Hegyeshalom la Budapesta, E60 drumul de ocolire din sudul Budapestei, E75 de la Budapesta la Kiskunfélegyháza.

Program de modernizare a drumurilor (km)

Principala reţea rutieră | 2001 | 2002 | 2003 | 2004 | 2005 | 2006 | Total | | 2007 | 2008 | Total (2007-2008) | Total (2001-2008) |

Consolidarea drumurilor indicate pe harta din anexa 2 la doc. CONF-H 37/00 (drumul 2, 3, 4, 6, 8, 33, 35, 42, 44, 47, 56, 61) | | 78 | 126 | 270 | 270 | 270 | 1014 | | | | | 1014 |

Consolidare (drumul 41, 49, 51, 58) | | | | 51 | 65 | 69 | 185 | Consolidare (drumul 74, 87, 86) | 100 | 100 | 200 | 385 |

Consolidare (alte drumuri) | 30 | 50 | 70 | 70 | 70 | 70 | 360 | Consolidare (alte drumuri) | 70 | 70 | 140 | 500 |

Construcţii noi (în principal drumuri de ocolire) | 29 | 49 | 45 | 27 | 35 | 61 | 246 | Construcţii noi (în principal drumuri de ocolire) | 60 | 60 | 120 | 366 |

Total drumuri principale | 59 | 177 | 241 | 418 | 440 | 470 | 1805 | | 230 | 230 | 460 | 2265 |

Reţeaua de şosele şi autostrăzi | | | | | | | | | | | | |

Construcţii noi (M0, M3, M5, M7, M30, M35, M43, M70) | | 65 | 24 | 20 | 237 | 85 | 431 | Construcţii noi (M6-56, M7, M8, M0) | 177 | 165 | 342 | 773 |

Total | 59 | 242 | 265 | 438 | 677 | 555 | 2236 | | 407 | 395 | 802 | 3038 |

--------------------------------------------------